Komîsyonê Pawitiş û Asayîşî yê Parlamentoyê Iraqî derheqê hêrişanê îşxalî yê dewleta tirke yê vera Başûrê Kurdîstanî de komîsyonêkê cigêrayîşî awan kerd.
Endamê Komîsyonê Pawitiş û Asayîşî yê Parlamentoyê Iraqî Huseyîn El-Amîrîyî vat: ''Komîsyonê Pawitiş û Asayîşî bi hawayêkê hîrayî hêrişê bêmabênî yê hêzanê tirkan ê vera şaristan, bajarek û dewanê Iraqî nîqaş kerdî ke hêrişî benê sebebê zerarê can û malê şarî. Komîsyonî komîteyêka cigêrayîşî awan kerde. Komîte nêzdî de do zîyaretê herêmanê hêrişî bikera û dima raporêkê hîrayî pêşkêşê Parlamentoyê Iraqî bikera.''
